Janne Kinnunen (yleisurheilija)

Janne Kristian Kinnunen (s. 18. elokuuta 1970 Viitasaari) on suomalainen kaupunginjohtaja ja vuosina 1990–1997 kansallisella tasolla kilpaillut yleisurheilija. Vuodesta 2023 alkaen hän toimii Mikkelin kaupunginjohtajana. Aiemmin hän on työskennellyt Taivalkosken kunnanjohtajana, Saarijärven kaupunginjohtajana sekä synnyinpaikkakuntansa Viitasaaren kaupunginjohtajana 2014–2022.http://www.ksml.fi/uutiset/keski-suomi/janne-kinnunen-vaihtaa-saarijarven-viitasaareen-lokakuussa/1361533  Viitattu 24.1.2014

Tausta
Kinnunen on koulutukseltaan kasvatustieteiden maisteri. Hän toimi Taivalkosken kunnanjohtajana ja sen jälkeen vuosina 2008–2013 Saarijärven kaupunginjohtajana. Vuosina 2014–2022 hän toimi Viitasaaren kaupunginjohtajana, ja Mikkelin kaupunginjohtajaksi hänet valittiin vuonna 2022.

Urheilu-ura
Saavutuksia
Urheilijana Kinnusen päälajina oli kolmiloikka. Hän edusti Viitasaaren Viestiä ja Lahden Ahkeraa ja häntä valmensivat Jorma Kemppainen ja Tuomas Sallinen.

Kinnunen saavutti SM-hopeaa kolmiloikassa Lapualla 1995 tuloksella 16,16 m. Sisäratojen SM-kisoissa hän saavutti kultaa vuonna 1996 tuloksella 15,96 m. Hän sijoittui kahdeksanneksi 100 metrin juoksussa Tampereella 1996.

Kinnunen edusti Suomea yhdessä ulkoratojen (1995) ja yhdessä sisäratojen maaottelussa (1996). Hänen ennätyksiään ovat 16,21 m kolmiloikassa vuodelta 1996 (16,31 m myötätuulessa samana vuonna), 729 cm pituushypyssä vuodelta 1992 sekä 10,66 s 100 metrillä vuodelta 1995.

 Vuosittainen kehitys kolmiloikassa 
 Vuosi  Tulos  Kalevan kisat 1990  14,62  karsinnan 18. (14,62) 1991  15,29  karsinnan 17. (14,66) 1992  15,53 (15,74 w)  7. (15,74) 1993  15,82  5. (15,76) 1994  15,04 (16,29 w; 16,21 i)  karsinnan 8. (15,04) 1995  16,18 (16,23 w) hopeaa (16,16) 1996  16,21 (16,31 w)  4. (15,66) 1997  15,33  6. (15,33)
w = myötätuulitulos
i = hallitulos

Yksityiselämä
Kinnunen meni naimisiin juoksija Monika Kinnusen (o.s. Rönnholm) kanssa 5. lokakuuta 1996. Heillä on kolme lasta. Pari on sittemmin eronnut.

 Lähteet 

Luokka:Suomalaiset kolmiloikkaajat
Luokka:Viitasaaren kunnan- ja kaupunginjohtajat
Luokka:Saarijärven kunnan- ja kaupunginjohtajat
Luokka:Taivalkosken kunnanjohtajat
Luokka:Mikkelin pormestarit ja kaupunginjohtajat
Luokka:Vuonna 1970 syntyneet
Luokka:Elävät henkilöt